[{"text_idx": "#000001", "text": "Xumelako zenbait kide boluntario lana egiten ari dira Errigorako olioa banatzen"}, {"text_idx": "#000002", "text": "Lasarteoriatarrek 2.600 litro olio erosi dizkiote aurten Errigorari, Nafarroa hegoaldekoak diren elikagaien bidez eremu horretan euskara hauspotzeko lanean ari den egitasmoari. Ttakunenea elkartean ari dira bidoiak banatzen, eta herriko Xumela koruko zenbait partaide ari dira boluntario lana egiten. Atzo hasi ziren, eta gaur ere jardungo dira, goizez zein arratsaldez."}, {"text_idx": "#000003", "text": "Errigorak ohar bidez nabarmendu duenez, aurtengo udaberriko kanpainakoa \"inoizko uzta emankorrena\" izan da: Euskal Herriko 10.000 etxetara iritsi da, iaz baino %20 gehiago; 143.000 litro olio banatu ditu, iaz baino %35 gehiago; eta 271.000 kontserba ontzi eta 41.000 pakete, iaz baino %15 gehiago."}]